హితసూచని

పలు సామాజిక అంశాలపై రాసిన వ్యాసాల సంకలనం, హితసూచని. ఈ పుస్తకాన్ని 1853 ప్రాంతాలలో స్వామినేని ముద్దునరసింహంనాయుడు రచించాడు. ఆయన మరణం తరువాత, 1862 జూలైలో, ఆయన కుమారుడు రంగప్రసాద నాయుడు తొలిసారి దీన్ని ప్రచురించాడు. ఈ పుస్తకం డెమీ సైజులో 224 పేజీలతో ఉండేది. గ్రంథకర్త బొమ్మ కూడా పుసకంలో ఉంది.

హితసూచని ముఖపత్రంమీద 'మహోపకారులగు రాజమహేంద్రవరపు జిల్లా ఫస్టుక్లాస్‌ డిస్ట్రిక్టు మునసఫుగా నుండిన స్వామినీవ ముద్దునరసింహనాయనివారు’ దానిని రచించినట్టు ప్రకటించడంవల్ల హితసూచని రచనను ఆయన ఆ హోదాలో ఉన్న సమాయనికే (సుమారు 1853 నాటికి) అచ్చువేయించడానికి సిద్ధం చేసి ఉండవచ్చు.

మళ్ళీ 1986 లో ముద్దు నరసింహం నాయుడి మునిమనుమడైన సామినేని ముద్దుకృష్ణ ఈ పుస్తకాన్ని పునర్ముద్రించాడు. దీనికి ఆరుద్ర ముందుమాట రాసాడు.

 పుస్తకం విశేషాలు 
దీనిలో ఎనిమిది వ్యాసాలున్నాయి. రచయిత వాటిని ప్రమేయములు అని పేర్కొన్నాడు. అవి:

 విద్యాపమేయము
 వైద్య ప్రమేయము
 సువర్ణ ప్రమేయము
 మనుష్యేతర జంతు సంజ్ఞా ప్రమేయము
 రక్ష, ప్రభృతి ప్రమేయము
 మంత్ర ప్రమేయము
 పరోక్ష జ్ఞాన ప్రమేయము
 వివాహ ప్రమేయము

వర్గం:సంఘ సంస్కరణలు
వర్గం:తెలుగు పుస్తకాలు